Muutettu ehdotus neuvoston asetukseksi (EY) demokratian ja oikeusvaltion kehittämisen ja lujittamisen yleistä tavoitetta sekä ihmisoikeuksien ja perusvapauksien kunnioittamisen tavoitetta edistävien kehitysyhteistyötoimien täytäntöönpanon edellytyksistä /* KOM/99/0013 lopull. - SYN 97/0191 */



Virallinen lehti nro C 089 , 30/03/1999 s. 0001



Muutettu ehdotus neuvoston asetukseksi (EY) demokratian ja oikeusvaltion kehittämisen ja lujittamisen yleistä tavoitetta sekä ihmisoikeuksien ja perusvapauksien kehitysyhteistyötoimien täytäntöönpanon edellytyksistä (1) (1999/C 89/01) KOM(1999) 13 lopull. - 97/0191/A(SYN) (Komission EY:n perustamissopimuksen 189 a artiklan 2 kohdan nojalla esittämä 22 päivänä tammikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 w artiklan, ottaa huomioon komission ehdotuksen, noudattaa perustamissopimuksen 189 c artiklassa määrättyä menettelyä, sekä katsoo, että olisi vahvistettava yksityiskohtaiset säännöt, joita noudatetaan pantaessa täytäntöön kehitysyhteistyötoimia, joilla edistetään demokratian ja oikeusvaltion kehittämisen ja lujittamisen yleiseen tavoitteeseen sekä ihmisoikeuksien ja perusvapauksien kunnioittamisen tavoitteeseen pääsemistä; olisi vahvistettava myös yksityiskohtaiset säännöt, joita noudatetaan pantaessa täytäntöön kehitysyhteistyötoimia, joilla edistetään hyvää hallintoa, neuvosto on antanut samaan aikaan tämän asetuksen kanssa asetuksen (EY) N:o . . . demokratian ja oikeusvaltion kehittämisen ja lujittamisen yleistä tavoitetta sekä ihmisoikeuksien ja perusvapauksien kunnioittamisen tavoitetta kolmansissa maissa yhteisön yhteistyöpolitiikan puitteissa edistävien yhteisön toimien, jotka ovat muita kuin kehitysyhteistyötoimia, täytäntöönpanoa koskevista edellytyksistä, yhteisön kehitysyhteistyöpolitiikka edistää demokratian ja oikeusvaltion kehittämisen ja lujittamisen yleistä tavoitetta sekä ihmisoikeuksien ja perusvapauksien kunnioittamisen tavoitetta, Euroopan unionista tehdyn sopimuksen F artiklan 2 kohdan mukaan Euroopan unioni pitää arvossa yleisinä oikeusperiaatteina perusoikeuksia, sellaisina kuin ne taataan ihmisoikeuksien ja perusvapauksien suojaamiseksi tehdyssä, Roomassa 4 päivänä marraskuuta 1950 allekirjoitetussa Euroopan yleissopimuksessa ja sellaisina kuin ne ilmenevät jäsenvaltioiden yhteisessä valtiosääntöperinteessä yhteisön oikeuden yleisperiaatteina, Euroopan yhteisön toiminta ihmisoikeuksien ja demokratian periaatteiden edistämiseksi perustuu käsitykseen ihmisoikeuksien suojelun kansainvälisen järjestelmän ja yhteisen Euroopan rakentamisen kulmakivenä oleviin ihmisoikeuksien yleismaailmallisuuden ja jakamattomuuden periaatteisiin, Euroopan yhteisön toiminta ihmisoikeuksien ja kansanvallan periaatteiden edistämiseksi perustuu ihmisoikeuksien yleismaailmalliseen julistuksen, kansalaisoikeuksia ja poliittisia oikeuksia koskevan kansainvälisen yleissopimuksen sekä taloudellisia, sosiaalisia ja sivistyksellisiä oikeuksia koskevan kansainvälisen yleissopimuksen yleisiin periaatteisiin, yhteisö toteaa, että ihmisoikeudet ovat toisistaan riippuvia ja että taloudellinen ja sosiaalinen kehitys sekä kansalaisoikeuksien ja poliittisten oikeuksien saavuttamisessa tapahtuva edistys tukevat toisiaan, kansainvälisen humanitaarisen oikeuden noudattamista olisi pidettävä osana tässä asetuksessa tarkoitettuja ihmisoikeuksia; on myös syytä palauttaa mieleen vuonna 1949 Genevessä tehdyt yleissopimukset ja niiden vuoden 1977 lisäpöytäkirja, pakolaisten oikeusasemasta Genevessä vuonna 1951 tehty yleissopimus ja vuoden 1948 yleissopimus joukkotuhontana pidettävän rikoksen ehkäisemiseksi ja rankaisemiseksi sekä muut kansainvälisen sopimus- ja tapaoikeuden normit, ihmisoikeuksista, kansanvallasta ja kehityksestä 28 päivänä marraskuuta 1991 annetussa neuvoston ja neuvostossa kokoontuneiden jäsenvaltioiden päätöslauselmassa määritellään suuntaviivat, menettelyt ja käytännön toimet, joilla pyritään edistämään kansalaisvapauksia ja poliittisia vapauksia sekä taloudellisia ja sosiaalisia oikeuksia ihmisoikeuksien kunnioittamiseen perustuvan edustuksellisen poliittisen järjestelmän avulla, Euroopan yhteisön toiminta ihmisoikeuksien ja demokratian periaatteiden edistämiseksi pohjautuu myönteiseen ja rakentavaan suhtautumistapaan, jonka mukaisesti ihmisoikeuksia ja demokratian periaatteita pidetään yhteisön ja sen kumppaneiden yhteistä etua koskevina asioina samoin kuin osana vuoropuhelua, josta voi syntyä niiden kunnioittamista edistäviä aloitteita, tämän myönteisen suhtautumistavan olisi ilmettävä toimina, joilla tuetaan demokratisoitumista, oikeusvaltion lujittamista sekä moniarvoisen ja demokraattisen kansalaisyhteiskunnan kehittämistä, sekä luottamusta lisäävinä toimenpiteinä, joilla pyritään ehkäisemään konflikteja, tukemaan rauhanpyrkimyksiä ja käsittelemään rankaisemattomuuden kysymystä, näillä aloilla eri maiden hyväksi toteutettavien myönteisten toimien tukemiseen käytettäviä rahoitusvälineitä olisi käytettävä johdonmukaisesti maantieteellisiä alueita koskevien ohjelmien kanssa ja ne olisi yhdennettävä muihin kehittämisvälineisiin niiden vaikutuksen ja tehokkuuden maksimoimiseksi, on myös tarpeen varmistaa näiden toimien johdonmukaisuus Euroopan unionin ulkopolitiikan, myös yhteisen ulko- ja turvallisuuspolitiikan, kanssa, näissä toimissa olisi keskityttävä erityisesti syrjittyihin, köyhiin ja vähäosaisiin, lapsiin, naisiin, pakolaisiin, maahanmuuttajiin, vähemmistöihin, siirtymään joutuneisiin henkilöihin, alkuperäiskansoihin, vankeihin ja kidutuksen uhreihin, yhteisön tuella demokratisoitumiselle ja oikeusvaltion periaatteiden kunnioittamiselle yksilön perusvapauksia kunnioittavassa poliittisessa järjestelmässä edistetään tavoitteita, jotka sisältyvät yhteisön kumppaneidensa kanssa tekemiin sopimuksiin, joiden mukaisesti ihmisoikeuksien ja demokratian periaatteiden kunnioittaminen en oleellinen osa sopimuspuolten suhteita, toiminnan laatu, vaikutus ja jatkuvuus olisi turvattava erityisesti ihmisoikeuksien ja demokratian periaatteiden edistämistä koskevilla monivuotisilla ohjelmilla, jotka valmisteltaisiin yhdessä kumppanuuden hengessä kyseisen maan viranomaisten kanssa maan erityistarpeet huomioon ottaen, tehokas ja johdonmukainen toiminta edellyttää, että ihmisoikeuksien ja demokratian periaatteiden edistämiseksi toteutettavien toimien ominaispiirteet otetaan huomioon erityisesti ottamalla käyttöön joustavia, avoimia ja nopeita tämän alan toimien ja hankkeiden rahoitusta koskevia päätöksentekomenettelyjä, on tärkeää varmistaa yhteisön nopea reagointikyky hätätilanteissa tai erityistilanteissa, jotta voidaan lujittaa ihmisoikeuksien ja demokratian periaatteiden edistämistä koskevan yhteisön sitoutumisen uskottavuutta, näkyvyyttä ja tehokkuutta maissa, joissa tällaisia tilanteita ilmenee, erityisesti tukien myöntämisessä ja hankkeiden arvioinnissa on varainhoitoasetusta ja budjettia koskevaa avoimuutta noudattaen otettava huomioon yhteisön tällä alalla myöntämän tuen saajien erityisluonne, erityisesti niiden toiminnan voittoa tavoittelematon luonne, niiden jäsenten, jotka ovat usein vapaaehtoisia, joskus vihamielisessä ympäristössä kohtaamat riskit ja niiden omien varojen antamat vähäiset toimintamahdollisuudet, kansalaisyhteiskunnan kehityksen on tapahduttava erityisesti uusien toimijoiden syntymisen ja järjestäytymisen kautta, ja tämän vuoksi yhteisö voi myöntää rahoitusta kolmansissa edunsaajamaissa toimiville kumppaneille, joilla ei ole aiempaa kokemusta alalta, ihmisoikeuksia ja demokratian periaatteita edistävien hankkeiden rahoitusta koskevat päätökset on tehtävä puolueettomasti ja syrjimättä yhteisön tukea saavia elimiä ja tuettujen hankkeiden kohteina olevia henkilöitä tai ihmisryhmiä rodullisten, uskonnollisten, kulttuuristen, sosiaalisten tai etnisten erojen perusteella, eivätkä poliittiset näkökohdat saa ohjata päätöksentekoa, ja olisi vahvistettava yksityiskohtaiset säännöt Euroopan yhteisöjen yleisestä talousarviosta rahoitetun ihmisoikeuksien ja demokratian periaatteiden edistämiseen myönnetyn avun täytäntöönpanoa ja hallinnointia varten, ON ANTANUT TÄMÄN ASETUKSEN: I LUKU Tavoitteet 1 artikla Tämän asetuksen tarkoituksena on vahvistaa yksityiskohtaiset säännöt sellaisten yhteisön toimien täytäntöönpanemiseksi, joilla yhteisön kehitysyhteistyöpolitiikan mukaisesti edistetään demokratian ja oikeusvaltion kehittämisen ja lujittamisen yleistä tavoitetta sekä ihmisoikeuksien ja perusvapauksien kunnioittamisen tavoitetta. Sen tarkoituksena on myös vahvistaa yksityiskohtaiset säännöt, joita noudatetaan pantaessa täytäntöön yhteisön toimia, joilla yhteisön kehitysyhteistyöpolitiikan mukaisesti edistetään hyvää hallintoa. Tässä asetuksessa tarkoitetut toimet toteutetaan yhteisön kehitysyhteistyöpolitiikan mukaisesti kehitysmaiden alueella tai tilanteissa, jotka ovat yhteydessä kehitysmaihin liittyviin tilanteisiin. 2 artikla Tämän asetuksen 1 artiklassa asetetuissa rajoissa ja Euroopan unionin ulkopolitiikan mukaisesti Euroopan yhteisö avustaa teknisesti ja taloudellisesti toimia, joilla pyritään: 1) edistämään ja puolustamaan ihmisoikeuksien yleismaailmallisessa julistuksessa ja muissa demokratian ja oikeusvaltion kehittämistä ja lujittamista koskevissa kansainvälisissä asiakirjoissa esitettyjä ihmisoikeuksia ja perusvapauksia, ja erityisesti: a) edistämään ja suojelemaan kansalaisoikeuksia ja poliittisia oikeuksia; b) edistämään ja suojelemaan taloudellisia, sosiaalisia ja sivistyksellisiä oikeuksia; c) edistämään ja suojelemaan syrjittyjen, köyhien ja vähäosaisten perusoikeuksia ja näin puolestaan vähentämään köyhyyttä ja sosiaalista syrjäytymistä; d) suojelemaan ja edistämään vähemmistöjen, etnisten ryhmien ja alkuperäiskansojen sekä pakolaisten ja siirtymään joutuneiden henkilöiden oikeuksia; e) tukemaan ihmisoikeuksien suojelemiseksi, edistämiseksi tai puolustamiseksi toimivia paikallisia, kansallisia, alueellisia tai kansainvälisiä elimiä, myös valtiosta riippumattomia järjestöjä; f) tukemaan kidutuksen uhrien kuntoutuskeskuksia ja järjestöjä, jotka tarjoavat käytännön apua ihmisoikeusloukkausten uhreille, tai kidutuksen tai pahoinpitelyn estämiseksi antavat apua olojen parantamiseksi paikoissa, joissa ihmisiltä riistetään vapaus; g) tukemaan ihmisoikeuksiin liittyvää koulutusta, kasvatusta ja valistusta; h) tukemaan toimia, joiden tarkoituksena on ihmisoikeuksien tarkkailu, myös tarkkailijoiden koulutus; i) edistämään yhtäläisiä mahdollisuuksia ja käytäntöjä, joilla ei syrjitä, mukaan lukien rasismin ja muukalaisvihan vastaiset toimet; j) edistämään ja suojelemaan kansalaisoikeuksia ja poliittisia oikeuksia koskevassa kansainvälisessä yleissopimuksessa mainittuja perusvapauksia, erityisesti mielipiteen, sanan- ja omantunnon vapautta sekä jokaisen oikeutta käyttää omaa kieltään; 2) tukemaan demokratisoitumista ja erityisesti: a) edistämään ja vahvistamaan oikeusvaltion periaatetta ja erityisesti tukemaan oikeuslaitoksen riippumattomuutta ja sen vahvistamista sekä tukemaan yksilöä kunnioittavaa vankeinhoitojärjestelmää; tukemaan perustuslain ja lainsäädännön uudistuksia; tukemaan aloitteita kuolemanrangaistuksen poistamiseksi; b) edistämään vallan eriyttämistä, erityisesti tuomio- ja lainsäädäntövallan riippumattomuutta toimeenpanovallasta, sekä tukemaan institutionaalisia uudistuksia; c) edistämään moniarvoisuutta sekä politiikan että kansalaisyhteiskunnan tasolla vahvistamalla yhteiskunnan moniarvoisuuden varmistamiseksi tarvittavia elimiä, valtiosta riippumattomat järjestöt mukaan lukien, sekä edistämällä tiedotusvälineiden riippumattomuutta ja vastuullisuuta, tukemalla lehdistövapautta sekä yhdistymis- ja kokoontumisvapautta; d) edistämään hyvää hallintoa erityisesti tukemalla hallinnon avoimuutta sekä lahjonnan ehkäisemistä ja torjuntaa; e) edistämään väestön osallistumista päätöksentekoprosessiin kansallisella, alueellisella ja paikallistasolla ja erityisesti edistämään miesten ja naisten yhtäläistä osallistumista kansalaisyhteiskunnan toimintaan, talouselämään ja politiikkaan; f) tukemaan vaalien järjestämistä erityisesti tukemalla riippumattomia vaalitoimikuntia, myöntämällä materiaalista, teknistä ja oikeudellista apua vaalien valmisteluun mukaan lukien vaaliluetteloiden laatiminen, edistämällä tiettyjen ryhmien, erityisesti naisten, osallistumista vaaleihin, sekä kouluttamalla tarkkailijoita; g) tukemaan kansallisia pyrkimyksiä siviilihallinnon ja armeijan tehtävien pitämiseksi erillään toisistaan sekä antamaan siviili- ja sotilashenkilöstölle tietoa ja valistusta ihmisoikeuksista; 3) tukemaan ihmisoikeuksien kunnioittamista ja demokratisoitumista edistäviä toimia, joiden tarkoituksena on estää konflikteja ja korjata niiden seurauksia läheisessä yhteistyössä toimivaltaisten tahojen kanssa, ja erityisesti: a) tukemaan valmiuksien vahvistamista mukaan lukien paikallisten varhaisvaroitusjärjestelmien luominen; b) tukemaan toimia, joilla pyritään luomaan yhtäläiset mahdollisuudet ja poistamaan eriarvoisuudet eri ihmisryhmien väliltä; c) tukemaan toimia, joilla helpotetaan eri ryhmien etujen rauhanomaista yhteensovittamista konfliktien ehkäisemiseksi ja maan sisäisen rauhan palauttamiseksi, ja erityisesti ihmisoikeuksiin ja demokratisoitumiseen liittyviä luottamusta lisääviä toimia; d) edistämään sitä, että kaikki konfliktien osapuolet noudattavat kansainvälistä humanitaarista oikeutta; e) tukemaan kansainvälisiä, alueellisia tai paikallisia järjestöjä, mukaan lukien valtiosta riippumattomat järjestöt, joiden toiminta liittyy konfliktien ehkäisemiseen ja ratkaisemiseen sekä niiden seurausten korjaamiseen, myös tuki tilapäisten kansainvälisten rikostuomioistuinten ja pysyvän kansainvälisen rikostuomioistuimen perustamiselle sekä toimille, joiden tarkoituksena on tukea ja auttaa ihmisoikeusloukkausten uhreja. 3 artikla Näiden tavoitteiden saavuttamiseksi yhteisön tukeen voi kuulua myös seuraavien toimien rahoitus: 1) kyseessä oleville elimille sekä yleisölle, myös asianomaisten maiden yleisölle, tarkoitetut valistus-, tiedotus- ja koulutushankkeet, 2) hankkeiden yksilöimiseksi ja valmistelemiseksi tarvittavat toimenpiteet, eli: a) yksilöinti- ja toteutettavuustutkimukset; b) eurooppalaisten ja kolmansien maiden järjestöjen ja elinten välinen teknisen tietämyksen ja kokemusten vaihto; c) tarjouspyynnöistä, erityisesti tarjousten arvioinnista ja hankeasiakirjojen valmistelusta, aiheutuvat kustannukset; d) yhteisön toimintaa tässä asetuksessa tarkoitetuilla aloilla koskevien yleisluonteisten selvitysten rahoittaminen; 3) hankkeiden toteuttaminen: a) hankkeiden toteuttamiseen tarkoitettu tekninen apu sekä ulkomainen ja paikallinen henkilöstö; b) sellaisten tuotteiden tai tarvikkeiden osto ja/tai hankkiminen, jotka ovat välttämättömiä toimien toteuttamiselle, asianmukaisesti perustelluissa poikkeustapauksissa myös tilojen ostaminen tai vuokraaminen; c) tarvittaessa sellaiset toimet, joiden tarkoituksena on korostaa toimien yhteisöön liittyvää luonnetta; 4) yhteisön toimien seuranta-, tarkastus- ja arviointitoimet sekä komission ja edunsaajamaan yhteisen edun mukaiset hallinnolliset ja tekniset avustustoimet. II LUKU Avun täytäntöönpanoa koskevat yksityiskohtaiset säännöt 4 artikla 1. Alueelliset ja kansainväliset järjestöt, valtiosta riippumattomat järjestöt, kansallinen, alueellinen tai paikallinen julkishallinto, yhteisössä toimivat järjestöt sekä julkiset tai yksityiset laitokset ja toimijat ovat kumppaneita, jotka voivat hakea rahoitustukea tämän asetuksen perusteella. Kumppaneiden on kaikissa tapauksissa sitouduttava levittämään, kunnioittamaan ja edistämään demokratian periaatteita ja ihmisoikeuksia toimissaan ilman syrjintää. Toimien kohteena olevan väestön aktiivisen osallistumisen varmistamiseksi yhteisö suosii kolmansissa maissa erityisesti usein pienimuotoisia hankkeita, joilla edistetään demokratiaa ruohonjuuritasolla. 2. Komissio toteuttaa yhteisön tämän asetuksen perusteella rahoittamat toimet joko 1 kohdassa tarkoitettujen kumppaneiden pyynnöstä tai omasta aloitteestaan. 5 artikla Yhteisön tukea voivat hakea 4 artiklan 1 kohdassa tarkoitetut kumppanit, joiden päätoimipaikka on jossakin kolmannessa maassa, joka saa yhteisön apua tämän asetuksen mukaisesti, tai yhteisön jäsenvaltiossa; kaikki tämän asetuksen nojalla rahoitettavia toimia koskevat päätökset on tehtävä kyseisessä päätoimipaikassa. Toimipaikka voi poikkeuksellisesti sijaita myös muussa kolmannessa maassa. 6 artikla Erityisesti seuraavat tekijät otetaan huomioon päätettäessä, voidaanko jollekin kumppanille myöntää yhteisön rahoitusta, sanotun kuitenkaan rajoittamatta 4 artiklan 1 kohdassa tarkoitettujen kumppaneiden institutionaalista ja poliittista toimintaympäristöä: a) tarvittaessa sen kokemus ihmisoikeuksien ja demokratian periaatteiden edistämisessä; b) sen hallinto- ja rahoitushallintovalmiudet; c) sen tekniset ja logistiset valmiudet suhteessa suunniteltuun toimeen; d) tarvittaessa aiempien, erityisesti yhteisön rahoitusta saaneiden toimien tulokset; e) sen valmiudet luoda yhteistyösuhde kyseisen kolmannen maan kansalaisyhteiskunnan muiden toimijoiden kanssa ja ohjata apua kansalaisyhteiskunnalle vastuussa oleville paikallisjärjestöille. 7 artikla 1. Tukea myönnetään 4 artiklan 1 kohdassa tarkoitetuille kumppaneille ainoastaan, jos ne sitoutuvat noudattamaan komission vahvistamia tuen myöntämistä ja täytäntöönpanoa koskevia edellytyksiä, joiden noudattamiseen ne sopimuksessa sitoutuvat. 2. Yhteisön tukea saavat hankkeet toteutetaan komission rahoituspäätöksessä määriteltyjen tavoitteiden mukaisesti. 3. Tämän asetuksen perusteella myönnettyä yhteisön rahoitusta ei tarvitse maksaa takaisin. 4. Jos tämän asetuksen mukaisesti toteutettavat toimet rahoitetaan yhteisön ja edunsaajamaiden välisten rahoitussopimusten perusteella, niissä on määrättävä, että yhteisö ei maksa veroja, tulleja tai muita maksuja. 8 artikla 1. Kaikki edunsaajamaan ja jäsenvaltioiden luonnolliset henkilöt ja oikeushenkilöt voivat osallistua tarjouskilpailuihin ja julkisiin hankintoihin samoin edellytyksin. Mahdollisuus osallistua voidaan ulottaa koskemaan myös muita maita asianmukaisesti perustelluissa poikkeustapauksissa. 2. Tavaratoimitusten on oltava peräisin jäsenvaltioista, edunsaajamaasta tai muista kehitysmaista. Ne voivat olla peräisin muista maista asianmukaisesti perustelluissa poikkeustapauksissa. 9 artikla 1. Komissio voi läheisessä yhteistyössä jäsenvaltioiden kanssa toteuttaa tarvittavat yhteensovittamistoimet toiminnan johdonmukaisuuden, täydentävyyden ja mahdollisimman suuren tehon varmistamiseksi. 2. Edellisen kohdan säännösten soveltamiseksi komissio kannustaa: a) yhteisön ja jäsenvaltioiden rahoittamiin toimiin tai sellaisiin toimiin, joiden rahoittamista yhteisö ja jäsenvaltiot harkitsevat, liittyvien tietojen vaihtoa ja analyysiä koskevan järjestelmän käyttöönottoa; b) toimien yhteensovittamista niiden toteuttamispaikassa edunsaajamaissa olevien komission ja jäsenvaltioiden edustajien välisissä säännöllisesti pidettävissä tiedonvaihtokokouksissa. 3. Komissio edistää läheisessä yhteistyössä jäsenvaltioiden kanssa myös humanitaariseen apuun sovellettavaa yhtenäistä lähestymistapaa ja ihmisoikeuksien suojelun sisällyttämistä humanitaariseen apuun aina, kun se on mahdollista. III LUKU Toimien toteuttamismenettelyt 10 artikla Komissio vastaa tässä asetuksessa tarkoitettujen toimien suunnittelusta, tutkimisesta, niistä päättämisestä sekä niiden hallinnoinnista, seurannasta ja arvioinnista voimassa olevia budjettimenettelyjä ja muita menettelyjä sekä erityisesti Euroopan yhteisöjen yleiseen talousarvioon sovellettavan varainhoitoasetuksen menettelyjä noudattaen. Se vahvistaa tässä asetuksessa tarkoitetun avun myöntämistä, käyttöönottoa ja täytäntöönpanoa koskevat edellytykset. 11 artikla 1. Tämän asetuksen 12 artiklan 2 kohdassa säädetyn menettelyn mukaisesti: - tehdään päätökset toimista, joihin tämän asetuksen nojalla myönnettävä rahoitus on yli 1 miljoonaa EUR, sekä näiden toimien muutoksista, joiden vuoksi kyseistä toimea varten aluksi sovittu määrä kasvaa yli 20 prosenttia, - hyväksytään ohjelmat, joilla pyritään luomaan yhtenäiset puitteet tietyssä maassa tai tietyllä alueella toteutettavalle tai tiettyä aihetta koskevalle toiminnalle, silloin kun tarpeet laajuutensa ja monimuotoisuutensa vuoksi todennäköisesti jatkuvat. 2. Komissio ilmoittaa 12 artiklassa tarkoitetulle komitealle rahoituspäätökset, jotka se aikoo tehdä hankkeista ja ohjelmista, joiden kustannukset ovat alle 1 miljoonaa EUR. Ilmoitus on annettava viimeistään yhtä viikkoa ennen päätöksen tekemistä. 12 artikla 1. Komissiota avustaa neuvoa-antava komitea, jäljempänä `ihmisoikeuksien ja demokratian komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 13 artikla 1. Komissio voi rahoittaa kiireellisiä toimia enintään 2 miljoonalla EUR. Kiireellisten toimien katsotaan olevan tarpeen välitöntä apua edellyttävissä ja ennalta arvaamattomissa tilanteissa, jotka liittyvät demokratisoitumiskehityksen äkkinäiseen keskeytymiseen tai sellaisen poikkeuksellisen ja välittömästi uhkaavan kriisi- tai vaaratilanteen syntymiseen, joka koskee maan koko väestöä tai osaa siitä ja joka on vakava uhka yksilöiden perusoikeuksille ja perusvapauksille. 2. Kun toimet täyttävät nämä edellytykset, komissio toimii jäsenvaltioita kuultuaan mahdollisimman tehokkaasti. Jäsenvaltioilla on viisi työpäivää aikaa esittää mahdolliset vastalauseensa. Jos vastalauseita esitetään, 12 artiklassa tarkoitettu komitea tarkastelee kysymystä seuraavassa kokouksessaan. 3. Komissio tiedottaa 12 artiklassa tarkoitetulle komitealle sen seuraavassa kokouksessa kaikista näiden säännösten perusteella rahoitetuista kiireellisistä toimista. 3 a. Komissio tiedottaa myös Euroopan parlamentille kiireellisistä toimista. 14 artikla Komitea voi tarkastella alalla annettavaan yhteisön tukeen liittyviä yleisiä tai erityisiä kysymyksiä, ja sen olisi myös edistettävä ihmisoikeuksiin ja demokratisoitumiseen liittyvien, kolmansiin maihin kohdistuvien Euroopan unionin toimien johdonmukaisuutta. Kerran vuodessa komiteassa tarkastellaan seuraavan varainhoitovuoden ohjelmasuunnittelua tai keskustellaan tulevana vuonna tämän asetuksen mukaisesti toteutettavien toimien yleisestä linjasta. 15 artikla 1. Komissio arvioi säännöllisesti yhteisön tämän asetuksen perusteella rahoittamia toimia päätelläkseen, onko näiden toimien tavoitteet saavutettu, ja laatiakseen suuntaviivoja tulevien toimien tehostamiseksi. Komissio toimittaa komitealle tiivistelmän arvioinneista, joita komitea voi tarvittaessa tutkia. Arviointikertomukset ovat pyynnöstä jäsenvaltioiden käytettävissä. 2. Jäsenvaltioiden pyynnöstä komissio voi myös yhdessä niiden kanssa arvioida tässä asetuksessa tarkoitettujen Euroopan yhteisöjen toimien ja ohjelmien tuloksia. 16 artikla Kaikissa tämän asetuksen perusteella tehdyissä sopimuksissa tai rahoitussopimuksissa on määrättävä erityisesti, että komissio ja tilintarkastustuomioistuin voivat tehdä tarkastuksia paikan päällä ja 4 artiklan 1 kohdassa tarkoitettujen kumppanien toimipaikoissa komission voimassa olevien säännösten puitteissa vahvistamia tavanomaisia yksityiskohtaisia sääntöjä ja erityisesti Euroopan yhteisöjen yleiseen talousarvioon sovellettavan varainhoitoasetuksen sääntöjä noudattaen. 17 artikla 1. Viimeistään kuukauden kuluttua päätöksen tekemisestä komissio ilmoittaa jäsenvaltioille hyväksytyistä toimista ja hankkeista sekä ilmoittaa myönnetyt määrärahat, toimien luonteen, edunsaajamaan ja kumppanit. 2. Komissio toimittaa Euroopan parlamentille ja neuvostolle joka vuosi vuosikertomuksen. Kertomuksessa on oltava ainakin seuraavat osat: a) tiivistelmä edellisenä varainhoitovuotena rahoitetuista toimista; b) ohjelmasuunnittelu kuluvalle varainhoitovuodelle; c) tiivistelmä tämän asetuksen 15 artiklan säännösten mukaisesti tehdyistä arvioinneista; d) tiedot elimistä, joiden kanssa tämän asetuksen 1 artiklassa tarkoitetut toimet on pantu täytäntöön. 18 artikla Kolmen vuoden kuluttua tämän asetuksen voimaantulosta komissio esittää Euroopan parlamentille ja neuvostolle yhteisön tämän asetuksen nojalla rahoittamia toimia koskevan yleisarvioinnin, johon voi liittyä tarkoituksenmukaisia ehdotuksia asetuksen tulevaisuudesta. 19 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL C 282, 18.9.1997, s. 14.